OpenLLM-France/wikimedia huggingface dataset:
# Abrakadabra

Abrakadabra zo ul lavar brudet da vezañ un droienn hud.

## Gerdarzh

Meur a c'herdarzh zo bet kinniget.
* Eus an droienn arameek « adhadda kedhabhra » hag a dalvez "ra vo distrujet", pe « évra kedebra » a zo "krouiñ a rin eus ma c'homz".
* Eus an droienn hebreek « הברכה דברה ha brakha dabra » hag a dalvez "komzet en deus ar bennozh", pe « abreg ad habra », "kas da gurun betek ar marv".

## Istor

Kentañ meneg eus ar ger a gaver en ul levr latin eus an III$^e$ kantved, anvet Liber Medicinalis (anvet a-wechoù De Medicina Praecepta Saluberrima), gant Quintus Serenus Sammonicus, medisin gant an Impalaer roman Caracalla, a erbede, er pennad 51 d'an dud dalc'het gant ar malaria da zougen un tilsam ma oa skrivet ar ger e stumm un tric'horn:

## Lennegezh

* Carlo Levi, en e levr Cristo si è fermato a Eboli, ma oa bet medisin, a ra anv eus tric'horn an abracadabra douget gant tud eus Lucania.
* Avada Kedavra zo ur mallozh meneget e romantoù Harry Potter.

## Levrlennadur

* (en) Axel Nelson, Abracadabra, en « Eranos (Acta philologia Suecana » niv. 44, Vilhelm Lundström, Uppsala, 1946, pp. 326–336.
* (fr) Michèle Brocard, Lumières sur la sorcellerie et le satanisme, Cabédita Éditions, 2007, (ISBN 978-2-88295-487-9).
* (fr) Isabelle Draelants, Abracadabra : passé antique d'une formule prophylactique et thérapeutique, e Le Fil d'Ariane. Écriture et tradition, niv. 69-70, Hañvezh 2001-2002, pp. 35–54.

## Notennoù

* ↑ Vollmer, Friedrich. Quinti Sereni Liber Medicinalis. Leipzig: Teubner, 1916, chap. LII, v. 4.
* ↑ "The Tenacious Buzz of Malaria". The Wall Street Journal, 10/07/2010.
* ↑ Bartleby
a vo kavet e Wikimedia Commons.
# Abraham Ortelius

Abraham Ortelius, pe Ortels, (ganet d'ar 14 a viz Ebrel 1527, en Antwerpen, marv d'ar 4 a viz Gouere 1598, er gêr-se ivez) a oa ur c'hartennour eus Izelvroioù ar Su. Sellet a reer outañ evel unan eus saverien an atlas kentañ.
Ne oa nemet daouzek vloaz pa varvas e dad ha rankout a reas kuitaat ar skol hag en em lakaat da labourat en un ti-moullañ ma veze graet kartennoù. E 1547 ez eas e-barzh « gild Sant Lukaz », evel livour kartennoù. Adkemer a reas stal e dad ivez, a oa marc’hadour traoù kozh. Bep bloaz ez ae da Frankfurt am Main d'ur foar vras. Enni e prene levrioù, kartennoù ha traoù kozh a adwerzhe en e stal.
E 1554 e reas anaoudegezh e Frankfurt gant Gerardus Mercator, ur c'hartennour eus an Izelvroioù, ha dont a rejont da vezañ mignoned. O paouez embann ur gartenn eus Europa e oa Mercator neuze, ur gartenn hag he doa graet berzh bras e-touez al lenneien. E 1560 ez eas Ortelius da veajiñ gant Mercator, Franz Hogenberg, Philip Galle ha Jan Sadeler e meur a vro eus Europa : mont a rejont da Loren, Trier, Poitiers. Ur wech distro eus e veaj da Antwerpen e savas e gartenn gentañ, deuet er-maez e 1564.
E 1570 e teuas er-maez an Theatrum Orbis Terrarum : un dastumad 53 c'hartenn e oa, savet gant Ortelius ha moullet gant Gilles Coppens, en Antwerpen. Dediet e oa al levr da |Fulup II, roue Spagn. Berzh bras a reas al levr ; buan e voe peurwerzhet hag adembannet. E 1571 e voe un trede embannadur e latin adarre, hag un droidigezh e flandrezeg. Er bloavezh war-lerc'h e voe un embannadur gallek hag unan alamanek. Meulet e voe labour Ortelius gant e genseurted ha gant Mercator er renk kentañ anezho. A-raok fin buhez Ortelius e oa bet adembannet e atlas 25 gwech.
Meur a gartenn all a embannas Ortelius. Etre 1579 ha 1606 e voe embannet e Paregon Theatri, gant un adembannadur eus Taolenn Peutinger ennañ.

## Liammoù diavaez

a vo kavet e Wikimedia Commons.
* Atlas Ortelius – Koninklijke Bibliotheek van Nederland (nl)
* Cartographica Neerlandica (en)
* Kaartencollectie – Bibliotheek van de Universiteit van Amsterdam (nl)
* 8 Atlas; Biblioteca Nacional de España
# Abrantes

Abrantes (distaget [ɐˈβɾɐ̃tɨʃ] e portugaleg) zo ur gêr hag ur gumun eus Portugal, e distrig Santarém, e-kreiz ar vro. Emañ ivez e proviñs kozh Ribatejo. E 2011 e oa 39 325 a dud o chom er gumun ha war-dro 18 500 anezho a oa e kêr.
Rannet eo ar gumun e 13 parrez (freguesia). Tremen a ra ar stêr Tajo en he c'hreiz. En-dro dezhi emañ kumunioù Vila de Rei, Sardoal, Mação, Gavião, Ponte de Sor, Chamusca, Constância, Vila Nova da Barquinha ha Tomar.
# Cabezas

Cabezas (pennoù e brezhoneg) zo un anv-lec'h spagnolek ha hini meur a gumun.

## E proviñs Ávila

* Cabezas de Alambre
* Cabezas del Pozo
* Cabezas del Villar
# Cabeza la Vaca

Cabeza la Vaca zo ur gumun e proviñs Badajoz en Extremadura.
# Cabezabellosa de la Calzada

Cabezabellosa de la Calzada zo ur gumun e Proviñs Salamanca e Spagn.
# Cabezarrubias del Puerto

Cabezarrubias del Puerto zo ur gumun e proviñs Ciudad Real, e Kastilha-La Mancha.
# Cabezas de Alambre

Cabezas de Alambre zo ur gumun eus Spagn, e proviñs Ávila, en Kastilha ha León.
# Cabezas del Pozo

Cabezas del Pozo zo ur gumun eus Spagn, e proviñs Ávila, en Kastilha ha León.
# Cabezuela

Cabezuela (diwar cabeza, penn) zo anv spagnolek meur a lec'h.
* Cabezuela (Segovia), kumun e proviñs Segovia
* Cabezuela del Valle, kumun e proviñs Cáceres
* Cabezuela de Salvatierra, kêriadenn e kumun Guijuelo, e proviñs Salamanca.

## Pennad kar

* Cabizuela
# Cabezas del Villar

Cabezas del Villar zo ur gumun eus Spagn, e proviñs Ávila, en Kastilha ha León.
# Cabezabellosa

Cabezabellosa a zo ur gumun e Spagn, e Proviñs Cáceres, e Kumuniezh Emren Extremadura.
# Cabezamesada

'Cabezamesada zo ur gumun e Spagn e proviñs Toledo.
# Aisne

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
An Aisne zo :
* ur stêr eus Belgia, adstêr d'an Ourthe. Gwelit Aisne (stêr eus Belgia),
* ur stêr vihan e departamant ar Mayenne, adstêr d'ar stêr Mezven, gwelout Aisne (Mayenne),
* ur stêr eus hanternoz Bro-C'hall, adstêr d'an Oise. Gwelit Aisne (Oise).
* abaoe 1790, un departamant gall, en hanternoz Bro-C'hall. Gwelit Aisne (departamant).
# Aisne (Mayenne)

An Aisne zo ur stêr eus Bro-C'hall, e departamant ar Mayenne (53).
Adstêr eo d'ar Mezven. Meur a stêrig a ya d'hec'h ober, un tamm uheloc'h eget Javron. Neuze e tremen dre ar Ribay, Javron, Les Chapelles, hag en em deurel er Mezven un tamm war-lerc'h Couptrain.
# Aisling

Aisling zo un anv-badez iwerzhonek, roet d'ar merc'hed abaoe an XX$^{vet}$ kantved.

## Gerdarzh

Dont a ra eus ar ger aisling, hag a dalv kement ha hunvre, gweledigezh, un doare barzhoniañ eus dibenn ar XVII$^{vet}$ kantved en iwerzhoneg.

## Stummoù all

* Ashling, Aislin, Aislinn, Aislene.
Meur a zistagadur gouezelek zo : /ˈæʃlɪŋ/ , /ˈæʃlɪn/ , /ˈæʃliːn/.
N'eo ket gouezelek an distagadurioù all-mañ, a glever e saozneg : /ˈeɪzlɪŋ/, /ˈæslɪŋ/, /ˈeɪslɪŋ/.

## Tud

* Aisling Bea (ganet e 1984), aktourez iwerzhonat
* Aisling Franciosi (born 1993), aktourez
* Ashlyne Huff, kanerez stadunanat
* Aislinn Hunter, skrivagnerez kanadian
* Aisling Loftus, aktourez saoz
* Aislín McGuckin (ganet e 1974), aktourez iwerzhonat
* Aisling O'Sullivan (ganet e 1968), aktourez iwerzhonat
* Aislinn Paul (ganet e 1994), aktourez kanadian
* Ashlynn Yennie, kanerez stadunanat
# Aisne (Oise)

An Aisne zo ur stêr eus hanternoz Bro-C'hall, adstêr d'an Oise, hag he deus roet hec'h anv d'un departamant gall, an Aisne.

## Etimologiezh

Furmoù kozh anv ar stêr-se zo Axona, Iañ kantved a-raok J.-K. ; Axuenna, IIIde ; Axina e 650 ; Axna e 850.
Dont a ra an anv eus ar galianeg, hervez Ernest Nègre, ha savet e vefe diwar ar wrizienn *ax-, un adstumm d'ar wrizienn *asca, pe 'esca marteze, a dalvezfe "dour" er yezh-se, gant al lost-ger -ona gant an taol-mouezh war ar silabenn gentañ. Heñvel e vefe an etimologiezh ouzh hini ar stêr Esonne, adstêr eus ar Seine.
Evit Noémie Beck, kelennerez war sevenadur Breizh-Veur hag Iwerzhon, ar ger Axona a zeufe eus Acionna, doueez ar stêrioù zo testeniekaet e azeulerezh e Gallia roman en Orleañs.

## He red

En Argonne, e Sommaisne, tostik d'ar vevenn etre departamantoù ar Meuse hag ar Marne, emañ hec'h eienenn. E Compiègne, emañ he c'hember gant ar stêr Oise, e departamant an Oise.

## Kêrioù ha departamantoù treuzet

* Meuse (55)
* Marne (51) : Sainte-Menehould
* Ardennes (08) : Vouziers, Attigny, Rethel, Château-Porcien, Asfeld
* Aisne (02) : Neufchâtel-sur-Aisne, Vailly-sur-Aisne, Soissons, Vic-sur-Aisne
* Oise (60) : Attichy, Compiègne

## Hec'h adstêrioù

* an Aire
* an Auve
* ar Suippe
* ar Vesle
Bageal a c'haller warni, kalzik a skluzioù zo.

## Un anv all

Ur stêr vihan e departamant ar Mayenne zo anvet Aisne ivez.
* ↑ Julius Caesar, Commentaires sur la Guerre des Gaules}}, Livre II, 5.
* 1 2 3 4 Ernest Nègre, Toponymie générale de la France, Droz, Genève, levrenn 1, Formations préceltiques, celtiques, romanes, 1990, (ISBN 978-2-600-02883-7)
* ↑ Noémie Beck, Goddesses in Celtic Religion, cult and Mythology: A Comparative Study of Ancient Ireland, Britain and Gaul, Skol-veur Lumière Lyon 2 hag University College Dublin, 2009, p. 407.
# Aisne (departamant)

Aisne :
| Melestradurezh ||
| Riez | Frañs |
| Rannvro | Hauts-de-France |
| Pennlec'h (prefeti) | Laon |
| Isprefetioù | Château-Thierry Saint-Quentin Soissons Vervins |
| Prezidant ar c'huzul-departamant | Nicolas Fricoteaux (UDI) |
| Prefed | Ziad Khoury |
| Kod EBSSA | 02 |
| Kod ISO 3166-2 | FR-02 |
| Kod Eurostat NUTS-3 | FR221 |
| Poblañsouriezh ||
| Poblañs | 529 374 ann. (2020) |
| Stankter | 72 ann./km² |
| Douaroniezh ||
| Kenurzhiennoù | 49° 30′ 00″ Norzh 3° 40′ 01″ Reter / 49.5, 3.667 |
| Gorread | 7 369 km² |
| Adrannoù ||
| Arondisamantoù | 5 |
| Pastelloù-bro | 5 |
| Kantonioù | 21 |
| Etrekumuniezhioù | 20 |
| Kumunioù | 800 |
| kemmañ |
An Aisne (distaget:) a zo un departamant e rannvro velestradurel Hauts-de-France e hanternoz Frañs. Dont a ra an anv eus ar stêr Aisne. Laon eo ar pennlec'h anezhañ. An niverenn 2 a zo lakaet dezhañ.

## Istor

Savet eo bet an departamant d'ar 4 a viz Meurzh 1790, da heul ar Reveulzi. Savet eo bet diwar tammoù eus Enez-Frañs (Laon, Soissons, Noyon, ha Valois), eus Pikardi en norzh (Thiérache, Vermandois), hag eus ar Champagn (Brie, hag Omois).

## Arondisamantoù an Aisne

* Château-Thierry
* Laon
* Saint-Quentin
* Soissons
* Vervins

## Liammoù diavaez

a vo kavet e Wikimedia Commons.
* Lec'hienn ar C'huzul-departamant
* Lec'hienn ar stad c'hall en departamant (prefeti)
* Touristañ en Aisne (en) (fr)

## Daveoù ha notennoù

* ↑ Roadennoù ofisiel e lec'hienn an EBSSA
# Aithiopia

Aithiopia (Αἰθιοπία / Aithiopía, eus αἴθω / aíthô « deviñ » hag ὤψ / ốps, « dremm ») zo anv ur vro e mojennoù Hellaz kozh.

## Mojenn

Hervez ar vojenn e oa ganet Faethon eus paradur Helios hag an Okeanidenn Klimene, pried Merops, roue pobl Aithiopia.
# Aison

Aison (henc'hresianeg : Αἴσων), latinekaet en Aeson, a oa mab da Gretheüs ha Tyro a oa roue Iolkos e Thessalia. Tad an haroz Iason hag e vreur Promac'hos e oa.
Ur breur en doa, Feres, ha daou hantervreur, Pelias ha Neleüs.

## Aison ha Pelias

Pelias a oa sot gant ar galloud ha c'hoant en doa da ren e Thessalia. Evit kas e vennad da benn e harluas Neleüs ha Feres, hag e kraouias Aison e tourioù kastell Iolkos.
E-kerzh e chomadenn eno e timezas Aison da Alkimede, hag en doe meur a vugel diganti, hag unan anezho a oa anvet Iason.

## E vab Iason

Kas a reas e vab Iason davet C'heiron da vezañ desket gantañ, tra ma oa moan e revr gant Pelias, o soñjal e c'halle bout diskaret, spontet dre ma oa bet lavaret dezhañ gant un orakl e ranke diwall diouzh un den ha ne vije nemet ur sandalenn gantañ.
Meur a vloaz diwezhatoc'h, p'edo Pelias oc'h aozañ c'hoariadegoù en enor da Boseidon, e tegouezhas Iason en Iolkos, goude kollet gantañ ur sandalenn en ur stêr a-greiz ma oa o sikour unan bennak da dreuziñ.
Embannet e voe donedigezh un den hanter diarc'hen. Spontet evel ma oa Pelias e c'houlennas ouzh e niz petra a raje ma vije dirak an hini a vennje e ziskar. Kas anezhañ da gerc'hat ar maoutken aour din, eme Iason. Ne voe ket lezet ar gomz-se da gouezhañ war an douar gant Pelias, ha kas a reas e niz Iason da grec'hina da bellvro.
Tra ma oa Iason o veajiñ, hir e dro gantañ, e soñjas Pelias e oa aet al lestr, an Argo, d'ar strad. Kement-se ez eas da gontañ da Aison ha Promac'hos. En em lazhañ a rejont o lonkañ pistri, pe o muntrañ a reas e-unan, hervez an doareoù.
Hervez un doare all e oa bev c'hoazh Aison pa zistroas e vab Iason gant e wreg nevez Medeia da Iolkos. Dic'houzouget e voe Aison gant Medeia, ha lakaet e gorf en ur bailh. Alese e tennas Aison, bev-pesk ha yaouank-flamm. Ha hi kontañ da verc'hed Pelias e c'halle ober kemend-all evit o zad. Ha merc'hed ar roue da zic'houzougañ o zad. Ha Medeia da nac'h reiñ buhez dezhañ en-dro.

## Skeudennaoueg

* Medea o kemmañ e was da Aeson d'e yaouankaat
* Medea o yaouankaat Aeson , gant Giuseppe Asioli (1811)
* Medea o yaouankaat Aeson, gant Bartolomeo Guidobono (c. 1700)
* Medea o yaouankaat Eson, gant Wijnen, Dominicus van (17th century)
* Medea o yaouankaat Aeson, gant Corrado Giaquinto (1760)
# Aisone

Aisone (Aison en okitaneg hag e piemonteg) zo ur gumun eus Italia, e proviñs Cuneo, e rannvro Piemonte. 224 a dud zo o chom enni.
# Barnaoul

Barnaoul (ruseg: Барнаул) a zo ur gêr e Rusia. Poblet eo gant 633 000 a dud (e 2014).
# Barnedigezh Salomon

Barnedigezh Salomon a zo ur varn graet gant ar roue Salomon, roue Israel, hervez Kentañ Levr ar Rouaned, unan eus levrioù ar Bibl.
Div vamm a oa o tabutal a-zivout ur bugel nevez-c'hanet. Pep hini anezho a lavare bezañ mamm d'ar c'hrouadur. Divizout a reas Salomon rannañ ar bugel etre daou damm da reiñ pep a damm dezho. Raktal e tisklêrias unan e oa gwell ganti lezel ar bugel da vont gant ar vamm all eget e aberzhiñ evel-se. Neuze ec'h anavezas Salomon e oa-hi gwir vamm ar babig hag e reiñ a reas dezhi en e bezh.

## Liammoù diavaez

* (br) Barnedigezh Salamon en Histor an Testamant Coz hag an Testamant Nevez.

## Notennoù ha daveoù

* ↑ Da sk. troidigezh Maodez Glanndour, Ar Pevar Aviel, Al Liamm, 1969, p.9.
# Barneveld (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Barneveld zo un anv-tiegezh izelvroek.

## Tud

* Raymond van Barneveld, c'hoarier biroù eus an Izelvroioù

## Lec'hioù
### Izelvroioù

* Barneveld

### Stadoù-Unanet

* Barneveld (New York)
* Barneveld (Wisconsin)

## Pennad kar

* Oldenbarnevelt
# Barnardius zonarius

Barnardius zonarius :
| Barnardius zonarius semitorquatus. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Psittaculidae |
| Genad : | Barnardius |
| Anv skiantel ||
| Barnardius Bonaparte, 1854 ||
| Anv skiantel ||
| Barnardius zonarius (Shaw, 1805) ||
| D'ar vevoniezh e tenn ar pennad-mañ. ||
Barnardius zonarius a zo ur spesad krakperokeded bras eus ar c'herentiad Psittaculidae. Ar spesad nemetañ er genad Barnardius an hini eo.
Anvet e voe Psittacus zonarius (kentanv) da gentañ-penn (e 1805) gant ar skiantour saoz George Shaw (1751-1813).

## Annez hag isspesadoù

Ar spesad a gaver ar pemp isspesad anezhañ en Aostralia :
* Barnardius zonarius barnardi, er gevred,
* B. z. macgillivrayi, (North, 1900), eus reter Tiriad an Norzh da walarn Queensland,
* B. z. parkeri, e biz Aostralia ar Su, mervent Queensland,
* B. z. semitorquatus, e mervent Aostralia ar C'hornôg,
* B. z. zonarius, eus kornôg-kreiz ha kreisteiz-kreiz Aostralia ar C'hornôg da gornôg ha kreiz Aostralia ar Su.

## Liammoù diavaez

* (en) Barnardius zonarius el lec'hienn BirdLife International.
* (en) Barnardius zonarius e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Barnardius zonarius.
a vo kavet e Wikimedia Commons.
# Barner (Bibl)

Estreget evit ar varnerien anvet gant Moshe en dezerzh (Er 18, 13-26) e vez implijet ar ger "barner" (shofet, liester shoftim, en hebraeg) evit envel pe ur penngadour o stourm evit frankiz Israel enep pobloù Kanaan pe ur rener lec'hel.
E Levr ar Varnerien an Tanac'h e konter istor daouzek eus an dud vrudet-se eus ar prantad a-raok staliadur ar roueelezh en Israel gant Shaoul bet olivet gant ar profed Shmouel ha dibabet evel roue.
Komz a reer eus 6 barner "bras" (pennadoù hir diwar o fenn) ha c'hwec'h barner "bihan" (pennadoù berr diwar o fenn).
Setu anvioù ar c'hwech kentañ: Otniel (Othniel e troidigezh Gwilh ar C'hoad, Ehoud (Ehud), Debora (ha Barak), Jideon (Gedeon), Jefte ha Samzun (Samson).
Ar c'hwec'h barner "bihan" a zo Shamgar, Tola (Thola), Yair (Jaïr), Ibstan, Elon hag Abdon.
Samzun eo an hini brudetañ daoust dezhañ bezañ kentoc'h un haroz lec'hel. N'eo nag ur penngadour nag ur rener Kontet eo e istor evel un doare kontadenn bobl gant fent a-wechoù. Un "nazir " (gouestlet da Zoue) adalek penn kentañ e vuhez. Kreñv spontus oa met koll a raje e nerzh ma troc'hje e vlev. Stourmet en dije ouzh ar Felistiz. Hoalet ha trubardet eo bet gant Dalila. Toullbac'het gant ar Felistiz o doa dallet anezhañ e adkavas e nerzh hag e tistrujas templ an doue Dagon o lazhañ ur bern enebourien...

#### Daveoù

* ↑ (fr) Dictionnaire culturel de la Bible, Cerf/Nathan, 1990, p. 143
* ↑ Kentañ Levr Shmouel 10
* ↑ (fr) Dictionnaire culturel de la Bible, p 230
# Barneveldse Krant

Barneveldse Krant ("Kazetenn Barneveld") zo ur gazetenn nederlandat dizalc'h bet krouet d'ar 7 a viz Here 1871. C'hwec'h gwech ar sizhun e vez moullet, da Yaou e kaver kalz bruderezh enni ha da Sadorn e kaver pajennadoù ispisial.
Koninklijke Barneveldse Drukkerij en Uitgeverij ("Ti-moullañ Roueel hag Embanner Barneveld") e Barneveld (Gelderland) eo anv an ti-moullañ. E 2009 e veze moullet e-tro 11 000 skouerenn bewech ma teue er-maez. Ur vent tabloid zo gant ar gazetenn abaoe an 2 a viz Gwengolo 2005.

## Liamm diavaez

* (nl) Lec'hienn ar gazetenn
# Barney & Friends

Barney & Friends a zo un abadenn skinwel evit ar vugale.
# Barneveld

    Evit implijoù all, gwelet Barneveld (disheñvelout).
Barneveld zo ur gumun hag ur gêr eus kreiz an Izelvroioù, e proviñs Gelderland. Annezet e oa gant 52 629 a dud e 2010. E kêr hec'h-unan e oa 29 756 a annezidi.
# Barneville-la-Bertran

Barneville-la-Bertran :
| Ar vourc'h. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Honfleur-Deauville |
| Kod kumun | 14041 |
| Kod post | 14600 |
| Maer Amzer gefridi | Jean-François Bernard 2020-2026 |
| Etrekumuniezh | Communauté de communes du Pays de Honfleur |
| Poblañsouriezh ||
| Poblañs | 123 ann. (2020) |
| Stankter | 29 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 15 m — brasañ 127 m |
| Gorread | 4,18 km² |
| kemmañ |
Barneville-la-Bertran a zo ur gêriadenn hag ur gumun eus departamant Calvados e Bro-C'hall.

## Monumantoù ha traoù heverk

* Iliz katolik roman Sant Yann-Vadezour gant un tour eus an XII$^{vet}$ kantved$^,$.
* Maner Les Vallées, tro 1200.
* Maner Le Breuil.
* Ar c'hastell hag e c'houliorzh

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | → bremañ | Jean-François Bernard | digostezenn | Klañvdiour milourel |
| Even 1995 | Meurzh 2001 | Jean-Pierre Aubert | | |
| N'eo ket anavezet c'hoazh an holl fedoù. |||||

## Notennoù ha dave

* ↑ Roadennoù ofisiel e lec'hienn an EBSSA
* ↑ Clochers de France
* ↑ Diellaoueg Mérimée, PA00111035
* ↑ Patrimoine de France
* ↑ Patrimoine de France
* ↑ EBSSA
# Barged (evn)

Bargeded :
| Ur barged du ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Falconiformes |
| Kerentiad : | Accipitridae |
| D'ar vevoniezh e tenn ar pennad-mañ. ||
Ar bargeded a zo evned-preizh renket er c'herentiad Accipitridae.

## Spesadoù

E-touez ar bargeded emañ :
* Ar barged du, Milvus migrans
* Ar barged ruz, Milvus milvus
* Ar barged penn gris, Leptodon cayanensis
* Ar barged kolier gwenn, Leptodon forbesi

## Rummatadur

Diouzh an evnoniourien e vez renket ar bargeded en urzhiad Falconiformes, Ciconiiformes pe Accipitriformes.
# Barete

Barete zo ur gumun eus Italia – e proviñs L'Aquila, en Abruzzo.
# Barengo

Barengo zo ur gumun eus Italia, e proviñs Novara.
# Bargas

Bargas zo ur gumun eus proviñs Toledo, e Spagn.
# Baressa

Baressa zo ur gumun eus Proviñs Oristano en enez Sardigna.
# Barga

Barga a zo ur gumun ag Italia e proviñs Lucca e Toskana. 9 503 a dud zo enni o chom.
# Bargagli

Bargagli zo ur gumun eus Italia, e Meurgêr Genova, e rannvro Liguria.
# Barge

Barge zo ur gumun eus Italia, e proviñs Cuneo, e rannvro Piemonte.
# Barged Kuba

Barged Kuba :
| En arvar bras (CR) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Chondrohierax |
| Anv skiantel ||
| Chondrohierax wilsonii (Cassin, 1847) ||
| D'ar vevoniezh e tenn ar pennad-mañ. ||
Ar barged Kuba a zo un evn-preizh, Chondrohierax wilsonii an anv skiantel anezhañ.

## Annez

Brosezat eo al laboused e Kuba. En arvar bras emaint dre na chomfe nebeutoc'h a zaou c'hant ha hanter-kant anezhe.

## Liamm diavaez

* Chondrohierax wilsonii war al lec'hienn Avibase.
# Charlottenburg

Charlottenburg a zo ur c'harter eus Berlin, en arondisamant Charlottenburg-Wilmersdorf. Brudet eo abalamour da Kastell Charlottenburg a zo ennañ. 300 vloaz kêr Charlottenburg a zo bet lidet e 2005.
Charlottenburg a oa unan eus ar seizh kêr distag a voe kendeuzet e Berlin Vras (Groß-Berlin), ha neuze e teuas da vezañ unan eus pastelloù-bro ar gêr-se. Er marevezh ma oa rannet kêr Berlin edo Charlottenburg en tu kornôk.
Da vare adreizhadenn 2001 e voe kendeuzet Charlottenburg gant pastell-vro Wilmersdorf evit aozañ unan eus 12 karter (bezirk) Berlin.
Tiriad Charlottenburg a zo rannet e tri c'harter : Charlottenburg, Charlottenburg-Nord ha Westend.

## Gerdarzh

Savet eo anv Charlottenburg diwar anv ar rouanez Sophia Charlotte (1668-1705).
# Charlottetown (disheñvelout)

Charlottetown zo un anv-lec'h saoznek a gaver e Kanada.

## Gerdarzh

Dont a ra eus anv ar rouanez Charlotte von Mecklenburg-Strelitz (1744-1818), pried ar roue saoz George III, hag ar ger saoznek town.

## Lec'hioù

* Charlottetown (Prince Edward Island)
* Charlottetown (Labrador), Newfoundland and Labrador,
* Charlottetown (Newfoundland), Newfoundland and Labrador,

## Pennadoù kar

* Charlotteville
* Charlotte
# Charlottesville (Virginia)

Charlottesville, lesanvet Cville pe Hoo-Ville gant annezidi ar vro, zo ur gêr dieub eus stad Virginia (en-ofisiel Commonwealth Virginia). E 2010 e oa 48 210 annezad o vevañ eno. E Charlottesville o deus bevet daou brezidant stadunanat, Thomas Jefferson ha James Monroe.

## Istor
### 18vet kantved

Pa erruas Europeiz eno e oa annezet ul lodenn eus kêr Charlottesville gant ar boblad Monacan, ha Monasukapanough e oa anvet ar gêriadenn indian. E 1762 e oa bet savet karta diazezañ kêr Charlottesville.

### 21vet kantved

* Pennad spisoc'h: Manifestadeg Unite the Right 2017
Etre an 11 hag an 12 a viz Eost 2017 e voe aozet ur vanifestadeg lesanvet Unite the Right pe the Charlottesville rally, gant an Alt-right. Ar pal diazez e oa enebiñ ouzh lemel delwenn Robert Edward Lee eus ar gêr. Emgann a voe etre ar vanifesterien hag enep-manifesterien. En holl e voe tri a dud lazhet hag 38 gloazet.